এ-বছর কলকাতা বইমেলায় ‘একুশ শতক’ প্রকাশনী বের করেছে চন্দন আনোয়ারের গল্প সংকলন নির্বাচিত ৩০। গ্রন্থের প্রথম ফ্লাপে সৌমিত্র লাহিড়ী বলেন, ‘বাংলাদেশের মুক্তমতি বুদ্ধিজীবী আবদুশ শাকুর তরুণ লেখক চন্দন আনোয়ারের নিষ্ঠা ও শ্রমসাধ্য উদ্যোগের প্রশংসা করে বলেছিলেন, ও বড়ো লেখক হতে পারবে। ওর মধ্যে সম্ভাবনা আছে।’ এছাড়া চন্দনের গল্প পড়ে বিশিষ্ট কথাশিল্পী ও প্রাবন্ধিক সাধন চট্টোপাধ্যায় পাঠক্রিয়ার অভিজ্ঞতা ব্যক্ত করেন এভাবে, ‘উভয় বঙ্গের সাম্প্রতিক লেখালেখিতে এমন গল্পের তুলনা খুবই বিরল।’